|  |  |  |
| --- | --- | --- |
| **Elem tartalma: Esti imák a táborelőkészítőn** | | Kategória: ima |
| Szerző(k): Tiszamenti Nagyboldogasszony Közösség | | Esemény: Tábor |
| Kapcsolódó téma: KT táborelőkészítő | Kapcsolódó előadás: | |
| Régió: Tisza | Település: Tiszaföldvár | Időpont: 2021.07. |

Kapcsolódó anyagok:

2021\_07\_szent\_Jozsef\_negy\_foeloadas\_egyben\_ossz\_tabor

2021\_07\_szent\_Jozsef\_tema\_es\_esemenyösszegzo\_ossz\_tabor

Törzsanyag:

**Előkészítő hétvége – szombat esti ima**

MIKSZ jellegű:

Kezdőének: Jöjj, Szentlélek, szállj le ránk / 2 perc változó dinamizmus

Az egész napos munka után a munkások megérdemlik a pihenést. Milyen méltóbb és édesebb felfrissülést tudunk elképzelni annál, hogy Jézussal együtt az Ő jelenlétében pihenjünk meg? Az éjszakába érkezve arra hívunk benneteket, hogy álljatok meg egy kicsit, és Jézust szemlélve kezdjünk személyes beszélgetésbe vele. Mondjuk el a szívünk legmélyén lévő kéréseinket, adjunk hálát a mai nap minden kegyelméért, és kérjük az ő áldását, hogy szolgálatunkkal valóban az Ő országát tudjuk építeni a következő napokban.

Csend megtörő ének: Néked hódolok 3x

A következő fél órában a Szent Pál nyomán, Bays Szent Margit példáján, és egy elmélkedés során a szolgálatunkról fogunk elmélkedni.

Ige: (1Kor 12,12-27)

*12A test ugyan egy, de sok tagja van, a testnek ez a sok tagja azonban mégis egy test. Így Krisztus is. 13Mi ugyanis mindnyájan egy Lélekben egy testté lettünk a keresztséggel (...). Mindannyiunkat egy Lélek itatott át. 14Mert a test nem egyetlen tagból áll, hanem sokból. (...) 18Isten határozta meg minden egyes tag feladatát a testben, tetszése szerint. 19Ha valamennyi egy tag volna, hol volna a test? 20Így azonban sok a tag, de a test csak egy. 21A szem nem mondhatja a kéznek: „Nincs rád szükségem” vagy a fej a lábnak: „Nincs rád szükségem.” 22Ellenkezőleg, a gyöngébbnek látszó tagok sokkal szükségesebbek. 23Sőt a test alacsonyabb rendű tagjait nagyobb gonddal vesszük körül, és a tisztességtelen tagok nagyobb tisztességben részesülnek, 24a tisztességes tagoknak ugyanis nincs erre szükségük. De Isten alkotta így a testet, és azért részesítette az alacsonyabb rendű tagot nagyobb tisztességben, 25hogy a testben ne támadjon meghasonlás, hanem a tagok törődjenek egymással. 26Ha szenved az egyik tag, valamennyi együtt szenved vele, s ha tiszteletben van része az egyik tagnak, mindegyik örül vele. 27Ti Krisztusnak teste vagytok, s egyenként tagjai.*

Ének: Jézus bennem él / 4x

Bays Szent Margit (II. előadás, 2. melléklet)

Ének: Add hogy a szívemmel lássak 2x végig

4. Előadás 4. Melléklet

Ének: Nálad lett borrá a víz / vers -refr 2x -Bridge refr 2x- bridge

Saját szavas imák (bevezetése 3. Előadás 1. melléklet)

Miatyánk

V: Kenyeret adtál nekik!

(…)

Könyörgés

Ének: Zene nem szól már / vers refr vers refr - “csak rólad szól” - refr

**Vasárnap esti ima a segítőkért**

A gangon körben leülünk, előkészítve több lavór, több kancsó habos víz,

mindenkinél van törölköző

Keresztvetés

Valaki felolvassa ezt a szakaszt: (Jn 13,1-17)

*1Húsvét ünnepe előtt történt: Jézus tudta, hogy elérkezett az óra, amikor a világból vissza kell térnie az Atyához, mivel szerette övéit, akik a világban maradtak, mindvégig szerette. 2Vacsora közben történt, amikor az ördög már fölébresztette az áruló Júdásnak, Simon fiának szívében a gondolatot, hogy árulja el. 3Jézus tudta, hogy az Atya mindent a kezébe adott, s hogy Istentől jött és Istenhez tér vissza. 4Mégis fölkelt a vacsora mellől, levetette felsőruháját, fogott egy vászonkendőt, és maga elé kötötte. 5Aztán vizet öntött egy mosdótálba, majd hozzáfogott, hogy sorra megmossa, s a derekára kötött kendővel megtörölje tanítványainak a lábát. 6Amikor Simon Péterhez ért, az tiltakozott: „Uram, te akarod megmosni az én lábamat?!” 7Jézus így válaszolt: „Most még nem érted, amit teszek, de később majd megérted.” 8Péter tovább tiltakozott: „Az én lábamat ugyan meg nem mosod soha!” „Ha nem moslak meg – felelte Jézus –, nem lehetsz közösségben velem.” 9Akkor, Uram, ne csak a lábamat, hanem a fejemet és a kezemet is!” – mondta Simon Péter. 10De Jézus ezt felelte: „Aki megfürdött, annak csak a lábát kell megmosni, s akkor egészen tiszta lesz. Ti tiszták vagytok, de nem mindnyájan.” 11Tudta, hogy ki árulja el, azért mondta: „Nem vagytok mindnyájan tiszták.” 12Amikor megmosta lábukat, fölvette felsőruháját, újra asztalhoz ült és így szólt hozzájuk: „Tudjátok, mit tettem veletek? 13Ti Mesternek és Úrnak hívtok, s jól teszitek, mert az vagyok. 14Ha tehát én, az Úr és Mester megmostam lábatokat, nektek is meg kell mosnotok egymás lábát. 15Példát adtam, hogy amit én tettem, ti is tegyétek meg. 16Bizony, bizony, mondom nektek: Nem nagyobb a szolga uránál, sem a küldött annál, aki küldte. 17Ha ezt megértitek, s tetteitekben ehhez igazodtok, boldogok lesztek.*

Ahogy Jézus is kérte, így most mi is meg fogjuk mosni egymás lábát, mindenki a mellette ülő lábát, majd a törölközőjébe megtörli. Ez a lábmosás jelképes, nem az esti tusolást kell vele helyettesíteni. A kancsóból öntesz a szomszédod egyik lábára egy kis vizet a lavór fölött, majd megtörlöd a szomszédod  törölközőjével. Ehhez mindenki vegye le a cipőt az egyik lábáról most.

Halk, dicsőítő zene elindul

lábmosás elindul

(ha tele a lavor, cseréljük ki üresre!)

Ha végigértünk, valaki felolvassa Newman bíboros imáját:

**Ima a szolgálatkészség szelleméért**

Uram, növeld szívem **derű**jét,

amely átragyog minden keserűségen,

fáradtságon és megbántottságon.

Uram, növeld **önzetlenség**em, hogy

átéljem testvéreim örömét és bánatát,

és így teljes szívvel szeressem őket.

Uram, növeld **türelmem**, hogy az

embereket olyanoknak fogadjam el,

amilyenek, és kicsit jobbítsak rajtuk!

Uram növeld **áldozatkészségem**,

hogy nagylelkűen elviseljem azokat,

akikkel nagyon nehéz együtt élnem!

Uram, növeld **alázatosságom**,

hogy ott szolgáljak, ahová Te küldesz,

bár nekem is lennének elképzeléseim!

Uram növeld **bölcsességem**,

hogy a magam küldetését teljesítsem,

ne mások hibáin méltatlankodjam!

Uram növeld **erőm**, hogy túllépjek

azon a kudarcon, bosszúságon,

amely épp most szegte kedvem!

Uram növeld **hűségem**, hogy

jó kedvvel teljesítsem kötelességem,

akkor is, ha semmi értelmét nem látom!

Áldás Tamás atyától.